நடிப்பில் நகுல், சுனய்னா ஆகியோர் சிறிது தேறிவருவதாகவே தெரிகின்றது. இந்தப்படத்தில் ஒரு பரதம் பயிலும் பண்பான பெண்ணாகவே சுனய்னா வருகின்றார். அவரிடம் “கோம்லி லுக்” நன்றாகவே உள்ளது. அனால் பாடல்களின்போது அவருக்கு அரைகுறை ஆடைகள் வழங்கப்பட்டு படமாக்கப்பட்டுள்ளது. இது ஏன் என்று புரியவில்லை? ஏன் பாடல்களில் அரைகுறை ஆடைகள் கட்டிவந்தால்த்தான் நாம் பார்ப்போம் என இரசிகர்கள் சொல்லிவைத்துள்ளனரா? ஏன் பூ போன்ற படங்கள் வெற்றிபெறவில்லையா? இவ்வாறான மாஜைகளில் இருந்தும், விரசங்களில் இருந்தும் தமிழ் சினிமா வெளிவரவேண்டும்.